Crkva Bezgrešnog začeća u Dubravama
<s>Crkva bezgrešnog začeća u Dubravama je rimokatolička župna i samostanska crkva u Dubravama, naselju kod Brčkog, Bosna i Hercegovina.</s><s>Dubrave se nalaze nedaleko od magistralog puta Tuzla-Županja.</s><s>Nedavno obnovljeni dubravski samostan nasljednik je samostana osnovanog u 14. stoljeću u obližnjem mjestu Skakava.</s><s>Samostan u Skakavi naveden je u popisu samostana Bartola Pizanskog iz 1385. godine.</s>

<s>Sadašnja crkva je četvrta podignuta na istom mjestu.</s><s>Prvi hram bila je drvena crkva sagrađena 1834. god.</s><s>Slijedeća je podignuta od kamena 1869. god.</s><s>I ova je zamijenjena trećom po redu, 1927. god. tipičnom za izgrađene crkve iz austro-ugarskog perioda.</s><s>Bila je to jednobrodna bazilikalna građevina sa zvonikom na ulaznoj fasadi u istoricističkom stilu neogotike.</s><s>Crkva je teško oštećena tokom posljednjeg rata u Bosni i Hercegovini, a kasnije i u potpunosti uklonjena.</s>

<s>Arhitektura crkve 
Novi projekat uradio je Ivan Štraus 2001. god. a izgradnja je počela 2005. god.</s><s>Glavno obilježje ovog projekta, kao i ostalih iz tog perioda Štrausovog stvaralaštva (crkve na Petrićevcu, Zoviku kod Brčkog i Dobrinji u Sarajevu) je upotreba jakih geometrijskih oblika u cilju stvaranje jedinstvenog sakralnog prostora unutar jedne zgrade, što odgovara njenoj istorijskoj baštini, važnoj vjernicima i opštem razumijevanju sakralnog prostora.</s>

<s>Zgrada se sastoji iz tri elementa: središnje kocke, složenog krova i bočne kapele, kao i samostojećeg zvonika.</s><s>Središnjoj kocki se pristupa ulaznim stepeništem koje je pokriveno uzdužnim krovom koji se pruža do svetišta.</s><s>Krov nije dvovodni, njegov greben je podužno rascjepljen, tako da stvara prostor za ogroman prorez za svjetlarnik, upuštajući svjetlost u unutrašnji prostor.</s>

<s>U zoni ulaznog stepeništa, od podruma do krova, nalazi se cilindar koji skriva polukružna stepeništa prema podrumu i kripti.</s><s>U unutrašnjem prostoru, vještom kombinacijom greda konstrukciono je izgrađen krst.</s><s>Osvjetljenja kroz uske svjetlosne šliceve na fasadi, stvaraju dodatni ambijent u unutrašnjem prostoru.</s>

<s>Projekat unutrašnjeg uređenja i galerije Šimun uz crkvu, izveo je arhitekta Ivan Prtenjak, dobitnik Aga Khan nagrade za arhitekturu.</s>

<s>Reference</s>

<s>Banjalučka biskupija
D</s>

